ԵՐԵՎԱՆ, 27 ԴԵԿՏԵՄԲԵՐԻ, ԱՐՄԵՆՊՐԵՍ: Լիբանանահայ արձակագիր Գևորգ Աճեմյանի «Գեղարվեստական երկեր» երկհատորյակը դեկտեմբերի 27--ին ներկայացվեց ՀՀ գրողների միությունում: Շնորհանդեսին ներկա էին գրողի կինը` Վերա Աճեմյանը, դուստրերը, ժամանակակից հայ գրողներ: «Արմենպրես»-ի հաղորդմամբ` Գրողների միության նախագահ Լևոն Անանյանը նշեց, որ Աճեմյանի նման հետաքրքիր ու ինքնատիպ ստեղծագործողը մեզանում քիչ է հայտնի, իսկ այս շնորհանդեսը առիթ է նրան հայ ընթերցողին ներկայացնելու համար: «Մեր մեծերն օրըստօրե ավելի շատ «պաշտպանության» կարիք ունեն, քանի որ ժամանակի ընթացքում մոռացվում է նրանց անունը»,-ասաց Լևոն Անանյանը: